অঙ্গীকার পত্র
	আমি জানি সরকারের অধীন আমার নিয়োগ অস্থায়ী এবং কোন রকম কারণ দর্শানো ব্যতিরেকে ন্যূনপক্ষে ১৪(চৌদ্দ) দিনের নোটিশে যে কোন সময় আমার চাকরি বাতিল হয়ে যেতে পারে। আমি সম্মত আছি যে, যদি আমি আমার নিয়োগকৃত পদ হতে পদত্যাগ করতে চাই, তাহলে ন্যূনপক্ষে ১৪(চৌদ্দ) দিনের লিখিত নোটিশ দিতে বাধ্য থাকব অথবা তা দিতে ব্যর্থ হলে তদপরিবর্তে অনধিক ১৪(চৌদ্দ) দিনের বেতন যা নিয়োগকারী কর্তৃপক্ষ ধার্য করবেন তা সরকারের নিকট জমা দিতে বাধ্য থাকব। আমি আরও অবগত আছি যে যদি আমি ধার্যকৃত নোটিশ ব্যতিরেকে অথবা উক্ত নোটিশের মেয়াদ অতিক্রান্ত হওয়ার পূর্বে আমি আমার কর্তব্য পালন হতে অনুপস্থিত থাকি, তাহলে আমি অসদাচরণের জন্য দোষী সাব্যস্ত হবো এবং তজ্জন্য সরকারের অধীনে চাকরি পাওয়ার জন্য অযোগ্য হিসেবে ঘোষিত হবো।

